JWD เสนอขายหุ้นกู้ 300 ลบ.อายุ 3 ปี ดบ. 3.25% ขายรายใหญ่ 7-9 พ.ย.นี้
JWD เสนอขายหุ้นกู้ 300 ลบ.อายุ 3 ปี ดอกเบี้ย 3.25% ขายรายใหญ่ 7-9 พ.ย.นี้ หวังใช้เป็นเงินทุนหมุนเวียน-ชำระคืนเงินกู้
3 พ.ย. 2559

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้บริษัท มูลค่าไม่เกิน 300 ล้านบาท อายุ 3 ปี ครบกำหนดไถ่ถอนปี พ.ศ.2562 อัตราดอกเบี้ยคงที่ร้อยละ 3.25 ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ ระหว่างวันที่ 7-9 พ.ย.59 โดยมีบล.ภัทร เป็นผู้จัดการการจัดจำหน่ายหุ้นกู้
โดยอันดับความน่าเชื่อถือของผู้ออกหุ้นกู้ที่ระดับ “BBB+(tha)” แนวโน้มเครดิต “Stable” จากบริษัท ฟิทช์ เรทติ้งส์ (ประเทศไทย) จำกัด เมื่อวันที่ 26 ก.ค. 59
ทั้งนี้บริษัทมีวัตถุประสงค์ที่จะนำเงินได้จากการเสนอขายหุ้นกู้ครั้งนี้ไปใช้เพื่อการลงทุน และ/หรือใช้ชำระคืนเงินกู้ และ/หรือ ใช้เป็นเงินทุนหมุนเวียน